**З А П О В Е Д**



На основание чл. 9, ал. 5, изречение второ, чл. 26, ал. 1 и ал. 7, т. 2 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-544 от 03.06.2021 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. В Заповед № РД 09-830 от 04.09.2018 г. на заместник-министъра на земеделието, храните и горите и ръководител на Управляващия орган на Програмата за развитие на селските райони 2014-2020 г. се правят следните изменения:

1. В приложение № 1 „Условия за кандидатстване за предоставяне на безвъзмездна финансова помощ по процедура чрез подбор № BG06RDNP001-6.003 - „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г.“, в раздел 8 „Общ размер на безвъзмездната финансова помощ по процедурата“ т. 1 и 2 се изменят така:

„1. Общият размер на БФП по настоящата процедура е:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския земеделски фонд за развитие на селските райони** | **Национално съфинансиране** |
| 101 114 860,00 лева | 85 947 631,00 лева | 15 167 229,00 лева |
| 51 700 000,00 евро | 43 945 000,00 евро | 7 755 000,00 евро |

2. Размер на БФП за кандидати микропредприятия и земеделски стопани за дейности, свързани със „Социални грижи с настаняване на възрастни лица и хора с физически увреждания“ и „Дневни грижи за малки деца“:

|  |
| --- |
| **„Социални грижи с настаняване на възрастни лица и хора с физически увреждания“ и  „Дневни грижи за малки деца“** |
| 26 794 460,00 лева |
| 13 700 000,00 евро |

3.Размер на БФП за допустими кандидати извън т. 2:

|  |  |  |
| --- | --- | --- |
| **Общ размер на безвъзмездната финансова помощ** **за допустими кандидати извън т. 2** | **3.1 Размер на безвъзмездната финансова помощ за микропредприятия, които не са земеделски стопани** | **3.2 Размер на безвъзмездната финансова помощ за земеделски стопани** |
| 74 320 400,00 лева | 52 415 440,00 лева | 21 904 960,00 лева |
| 38 000 000,00 евро | 26 800 000,00 евро | 11 200 000,00 евро |

2. В Приложение №3 „Обява за откриване на процедура чрез подбор „Производство на продукти, които не са включени в Приложение I от Договора за функционирането на Европейския съюз“ думите „35 000 000 евро“ се заменят с „51 700 000,00 евро“.

3. В Приложение № 2 „Условията за изпълнение по процедура чрез подбор на проектни предложения № BG06RDNP001-6.003 - „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г., в Приложение № 9 „Образец на административен договор“ се правят следните изменения:

1.1. В чл. 4, ал. 1 думите „и представи обезпечение“ се заличават.

1.2. В чл. 24, ал. 4 се изменя така:

„(4) Когато искането за изменение на договора води до увеличение на общата стойност на финансовата помощ, посочена в чл. 2, ал. 2, Фондът уважава искането за изменение при спазване на изискванията, посочени в ал. 3, но общата стойност на финансовата помощ не се увеличава. В този случай превишението се поема като собствен принос от Бенефициента.“

ІІ. Настоящата заповед и коригирани Условия за кандидатстване, Обява за откриване на процедура чрез подбор и Образец на административен договор да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването ѝ.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

